ניר גלילי

ניר גלילי (נולד ב-1955) הוא קצין צה"ל בדימוס ומנכ"ל ישראלי. סיים את שירותו בצה"ל בדרגת תת-אלוף. שירת בחיל השריון כמפקד חטיבה 500 וכמפקד המרכז הלאומי לאימונים ביבשה. לאחר מכן היה מנכ"ל שלמה Sixt וסונול. לגלילי תואר ראשון (BA) בהיסטוריה כללית מאוניברסיטת תל אביב ותואר שני במנהל עסקים למנהלים (EXECUTIVE MBA), אותו סיים בהצטיינות בבית הספר לניהול ע"ש רקנאטי.[דרוש מקור] גלילי אב לשלושה ילדים. מתגורר במושב ביצרון. עם גיוסו לצה"ל שובץ בחיל השריון. גלילי עבר הכשרה כלוחם וקורס מפקדי טנקים. ולחם במלחמת יום הכיפורים. בהמשך השלים קורס קצינים ושירת כמפקד מחלקה וכמפקד פלוגה בחיל השריון. במלחמת לבנון הראשונה שימש סגן מפקד גדוד 195 בחטיבה 500. בהמשך שירת כמפקד גדוד 430 כאשר הגדוד היה בלבנון וכמפקד חטיבה 500. בתפקידו הבא שימש מפקד עוצבת עידן, אוגדת מילואים משוריינת, בדרגת תא"ל. ב-1995 מונה למפקד המרכז הלאומי לאימונים ביבשה. בשנת 1996, בעקבות תלונה של פקידה שלו על אונס, גלילי הודה כי קיים עימה מפגשים בעלי אופי מיני. הפרקליטות הצבאית החליטה שלא להעמידו לדין בעקבות סירוב הפקידה להעיד נגדו. הוא הועמד לדין משמעתי בפני סגן הרמטכ"ל, מתן וילנאי, שנזף בו על התנהגות שאינה הולמת קצין צה"ל וגזר עליו עיכוב דרגה למשך שנתיים. בשנת 1999 ביקש שאול מופז למנותו למפקד גיס בדרגת אלוף. הפקידה עתרה לבג"ץ, שאישר את קידומו בתפקיד, אולם פסל את העלאתו של גלילי לדרגת אלוף, בנימוק שדרגה, שלא כמו תפקיד, היא עניין של סטטוס ואות הוקרה וגלילי אינו ראוי להוקרה בגלל מעשיו. בהחלטתם כתבו השופטים: חוסנו ועוצמתו של צה"ל שואבים משני מקורות. האחד, חוסנו המוסרי, על הנורמות, הערכים ודפוסי ההתנהגות המונחים בבסיסו; והשני חוסנו הצבאי, הסומך בין השאר על המשאב האנושי והמקצועי. כל אחד מעמודי תווך אלו נסמך על מרכיבים שונים שיש בהם כדי להשליך על השיקולים הרלבנטיים לענייננו, ביניהם, הנסיבות האישיות של המפקד ושל החיילת. מכאן שהשיקולים אותם יש לשקול לשם קבלת החלטה כפי זו שנתקבלה בענייננו, כוללים בין השאר את חשיבותו העליונה של טוהר המידות בצה"ל; את הצורך לבער את התופעה של ניצול מיני על רקע יחסי מרות בין מפקדים וחיילות; את הצורך לחזק את אמון הציבור בצה"ל לא רק כגוף יעיל מהבחינה המקצועית, אלא כגוף בעל אמינות, הגינות, רמת מוסר גבוהה בכלל ובמסגרת יחסי מרות בין מפקד ופקודה בפרט — בג"ץ 1284/99 פלונית נגד הרמטכ"ל ואחרים בספרם "יורים ושופטים" משנת 2014 מגדירים פרופסור סטיוארט כהן ופרופסור עמיחי כהן את פסק הדין שניתן בעניינו של גלילי כעדות ל"עליית האקטיביזם השיפוטי של בית המשפט העליון הישראלי בתחומי הביטחון הלאומי". גלילי שימש מנכ"ל חברת שלמה Sixt במשך בעשר שנים. במרץ 2016 נחקר בחשד לעברות מס, בעת שהיה מנכ"ל חברת שלמה אחזקות. הפרשה נחשפה על ידי העיתון "גלובס", בעקבות בקשה לתובענה ייצוגית שהוגשה נגד חברת שלמה SIXT בטענה להחזרי ביטוח פיקטיביים. מחקירה של יחידת החקירות של המכס ומע"מ עלה חשד לפיו חברות בקבוצת שלמה, בעת התקשרותן עם חברת הביטוח ש. שלמה ביטוח, שאף היא בבעלות הקבוצה, לצורך אספקת פוליסות ביטוח ללקוחותיהן, העבירו לה סכומים הנמוכים במאות שקלים מהסכום בו הן בעצמן חייבו את הלקוחות בעבור הביטוח. אולם, הפער בין תשלום הלקוחות לבין התשלום שהועבר לחברת הביטוח לא דווח כהכנסה חייבת במע"מ. במאי 2020 רשות המיסים הסכימה לסגור את הפרשה בתשלום כופר על ידי קבוצת שלמה, ללא העמדה לדין פלילי. בשנת 2010 מונה גלילי למנכ"ל סונול. בפברואר 2024 הודיע על כוונתו לפרוש מתפקיד זה. ניר גלילי, באתר של המרכז ללימודים אקדמיים משה ריינפלד, השופטים קיבלו את עתירת החיילת; הנימוקים יפורסמו במועד אחר, באתר הארץ, 17 במרץ 1999 שירות גלובס, ‏בג"ץ: התנהגות תת אלוף ניר גלילי - בלתי מוסרית ומעשיו היו נפסדים, באתר גלובס, 30 במרץ 1999 השופטת: אין בעתירה מסר שנשים בנות 19 הן חסרות חוט שדרה?, באתר גלובס, 22 במרץ 1999 שרון שפורר, בעיצומו של משבר: שכרו של ניר גלילי - מנכ"ל שלמה החזקות - יגדל בכרבע מיליון שקל בשנה, באתר TheMarker‏, 18 במרץ 2009 שי לוי, ‏"הטנק התפוצץ לי מול העיניים כמו פטריה של אש", באתר ‏מאקו‏, 4 ביוני 2012. מל"י באתר זרוע היבשה. תני גולדשטיין, מנכ"ל סונול החדש הורשע בעבר בהתנהגות לא הולמת בצה"ל, באתר ynet, 30 באוגוסט 2010. בג"ץ 1284/99 פלונית נגד הרמטכ"ל ואחרים, ניתן ב-28 במרץ 1999 בג"ץ אסר להעלות את תא"ל ניר גלילי לדרגת אלוף ולקדמו בתפקיד בצה"ל, באתר גלובס, 28 במרץ 1999 עמיחי כהן וסטיוארט כהן, יורים ושופטים: ביטחון ומשפט בישראל, הוצאת ידיעות אחרונות והקריה האקדמית אונו 2014, עמ' 186-187 שהם לוי, ראיון כלכליסט: מנכ"ל שלמה sixt: "בניגוד לאוויס ואלבר אנחנו היחידים שגדלנו בזמן המיתון", באתר כלכליסט, 30 באוגוסט 2009 דניאל שמיל, מנכ"ל שלמה אחזקות, ניר גלילי, עוזב את החברה, באתר הארץ, 24 באוגוסט 2010 ליאור גוטמן, מינוי ניר גלילי למנכ"ל סונול צפוי בימים הקרובים, באתר כלכליסט, 29 באוגוסט 2010 גור מגידו, ‏מנכ"ל סונול ניר גלילי חשוד בעבירות המס בקבוצת שלמה, באתר גלובס, 3 במרץ 2016 אפרת נוימן, ניר גלילי, מנכ"ל סונול, חשוד בעבירות מס כשהיה בקבוצת שלמה, באתר TheMarker‏, 3 במרץ 2016 אלה לוי-וינריב, ‏פרשת העלמת המס של חברת שלמה Sixt: תשלם כופר של 400–500 אלף שקל, באתר גלובס, 26 במאי 2020 אבי בר-אלי, המהלך הראשון של המנכ"ל החדש: סונול תפטר 20 עובדי מטה, באתר TheMarker‏, 12 בדצמבר 2010 ליאור גוטמן, תוכנית ההתפשטות של Sogood: "הכיוון הוא מיני-סופרים שלא ימכרו דלק וסולר", באתר כלכליסט, 27 במרץ 2013 וואלה! כסף‏, אבי מגידו מונה למנכ"ל סונול, יחליף את ניר גלילי, באתר וואלה, 25 בפברואר 2024